CELEX: C2007/056/39
Language: sk
Date: 2007-03-10 00:00:00
Title: Vec C-11/07: Návrh na začatie prejudiciálneho konania, ktorý podal Hof van Beroep te Gent (Belgicko) 18. januára 2007 – Hans Eckelkamp a i./Belgické kráľovstvo

10.3.2007   
            
            
               SK
            
            
               Úradný vestník Európskej únie
            
            
               C 56/21
            
         Návrh na začatie prejudiciálneho konania, ktorý podal Hof van Beroep te Gent (Belgicko) 18. januára 2007 – Hans Eckelkamp a i./Belgické kráľovstvo
   (Vec C-11/07)
   (2007/C 56/39)
   Jazyk konania: holandčina
   Vnútroštátny súd, ktorý podal návrh na začatie prejudiciálneho konania
   Hof van Beroep te Gent
   Účastníci konania pred vnútroštátnym súdom
   
      Žalobcovia: Hans Eckelkamp a i.
   
      Žalovaný: Belgické kráľovstvo
   Prejudiciálna otázka
   Vnútroštátny predpis členského štátu je v rozpore s článkom 12 ES v spojení s článkom 17 ES a článkom 18 ES a v spojení s článkom 58 ES, ak v prípade nadobudnutia nehnuteľnosti, ktorá sa nachádza v jednom členskom štáte (štát, kde sa nachádza nehnuteľnosť), dedením, tento štát vyberá daň z hodnoty tejto nehnuteľnosti, pričom povoľuje odpočet vo výške nákladov vynaložených na túto nehnuteľnosť (napr. záväzok zabezpečený hypotekárnou plnou mocou v súvislosti s nehnuteľnosťou) v prípade, že poručiteľ v čase svojej smrti býval v štáte, kde sa nachádza nehnuteľnosť, avšak nie v prípade, že poručiteľ v čase svojej smrti býval v inom členskom štáte (štát usadenia sa)?